Základná škola Dlhé Stráže, 054 01 Dlhé Stráže 12

**Systém hodnotenia žiakov**

 prerokovaný na PR dňa 30. 8. 2022

*Účel internej smernice*: Táto interná smernica zhromažďuje a zjednocuje všetky údaje o hodnotení a klasifikácií žiakov ZŠ Dlhé Stráže.

*Oblasť platnosti*: Interná smernica je záväzná pre všetkých pedagogických zamestnancov

ZŠ Dlhé Stráže.

*Evidenčné číslo smernice* : 02/2022

*Vypracovala:* Mgr. Slavomíra Maršálková

*Dátum schválenia*: 30. 8. 2022

*Deň nadobudnutia účinnosti*: 5. 9. 2022

**1 Úvod**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Hodnotenie je pre žiaka mimoriadne významné a rovnako žiaci aj rodičia mu pripisujú dôležitosť, nakoľko klasifikácia je rozhodujúca pri ďalšom smerovaní odborného rastu každého žiaka. Pre učiteľa je to jedna z najnáročnejších činností v pedagogickom procese. Preto pri hodnotení budeme dbať na to, aby sme prostredníctvom hodnotenia nerozdeľovali žiakov na úspešných a neúspešných.

Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka, jeho pokrok vo vzdelávaní a zároveň využijeme hodnotenie na motiváciu žiakov k aktívnemu učeniu. Uvedomujeme si, že maximálna objektivita v procese hodnotenia prispieva k utváraniu pozitívnej učebnej klímy, vytvára dobré vzťahy medzi žiakmi ale aj medzi žiakom a učiteľom.

Pri hodnotení učebných výsledkov žiakov so špeciálnymi výchovno-vzdelávacími potrebami budeme brať do úvahy možný vplyv zdravotného znevýhodnenia žiaka na jeho školský výkon.

Systém hodnotenia žiakov je vnútorný dokument školy, ktorý zhromažďuje a zjednocuje všetky údaje o hodnotení a klasifikovaní žiakov na Základnej škole Dlhé Stráže.

Systém hodnotenia je rozdelený na dve časti:

**A. Systém hodnotenie prospechu pre I. stupeň - (ISCED 1)**

**B. Systém hodnotenia správania**

**2. Všeobecné pravidlá hodnotenia a klasifikácie**

1. Klasifikácia a hodnotenie žiakov vychádza z Metodického pokynu č.22/2011-R na hodnotenie žiakov základnej školy platného od 1.mája 2011.
<http://www.minedu.sk/data/USERDATA/Legislativa/RezortnePredpisy/2011/22_metodicky_pokyn_2011_hodnotenie%20ZS.rtf>
Tento dokument dopĺňa a upresňuje Metodický pokyn č. 22/2011-R vydaný MŠVVaŠ SR.
2. So systémom hodnotenia sú oboznámení:
* pedagogickí a odborní zamestnanci na zasadnutí PR
* všetci žiaci školy na začiatku školského roka sú oboznámení so všeobecnými pravidlami hodnotenia a klasifikácie prospechu a správania, na prvej vyučovacej
hodine každého vyučovacieho predmetu budú žiaci oboznámení s pravidlami hod-
 notenia a klasifikácie príslušným vyučujúcim
* rodičia na plenárnej schôdzi rodičov a podľa potreby a záujmu rodičov aj individuálne v rámci dohodnutých konzultácií
1. Dokument je umiestnený na viditeľnom mieste vo vstupnej hale školy a na web stránke školy https://zsdlhestraze.edupage.org/
2. K systému hodnotenia sa môžu vyjadriť:
- pedagogickí a odborní zamestnanci prostredníctvom metodických orgánov
- rodičia na zasadnutí RZ
Opodstatnené návrhy budú prerokované na pedagogickej rade.
3. **Cieľom interného predpisu** je usmerniť postup pedagogických zamestnancov pri hodnotení a klasifikácii žiakov na základe príslušných právnych predpisov platných v čase ich vydania. Systémom hodnotenia sa riadia záväzne všetci pedagogickí zamestnanci.
4. Zásady hodnotenia a klasifikácie sa vzťahujú na hodnotenie a klasifikáciu výchovno-vzdelávacích výsledkov v študijných predmetoch, správaní, klasifikáciu celkového prospechu žiaka, ukladaní výchovných opatrení, určovaní postupu do vyššieho roč.
5. **Predmetom hodnotenia** Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku.
6. Hodnotenie slúži ako prostriedok pozitívnej podpory zdravého rozvoja osobnosti žiaka.
7. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a správa sa voči žiakovi humánne.
8. Pri hodnotení výsledkov práce žiaka **sa postupuje v súlade** s:
	* 1. výchovno-vzdelávacími požiadavkami vzdelávacích programov,
		2. požiadavkami na rozvoj všeobecných kompetencií,
		3. učebnými plánmi, učebnými osnovami a štandardami.
		 1
9. **Pri hodnotení žiaka sa posudzujú** získané kompetencie v súlade s učebnými osnovami a schopnosť ich využívať v oblastiach:
	* 1. komunikačných schopností, najmä ústne a písomné spôsobilosti,
		2. čitateľskej gramotnosti,
		3. jazykových schopností v štátnom jazyku, v materinskom jazyku, v cudzích
		 jazykoch,
		4. digitálnych kompetencií,
		5. matematickej gramotnosti a prírodných vied,
		6. sociálnych kompetencií,
		7. multikultúrnych kompetencií,
		8. manuálnych zručností a ich využití v praktických cvičeniach,
		9. umeleckých a psychomotorických schopností,
		10. analýzy problémov a schopnosti ich riešenia,
		11. osobnostných vlastností ako porozumenie, znášanlivosť, tolerancia, priateľstvo,
		12. kontrolovania a regulovania svojho správania, ochrany svojho zdravia a životného
		 prostredia a etických princípov.
10. **Podklady na hodnotenie** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:
11. sústavným diagnostickým pozorovaním žiaka,
12. sústavným sledovaním výkonu žiaka a jeho pripravenosti na vyučovanie,
13. rôznymi druhmi skúšok (písomné, ústne, grafické, praktické, pohybové)
 a didaktickými testami; uplatňuje aj metódy menej riadené (referáty, denníky,
 projekty, sebahodnotiace listy, dotazníky, pozorovania, portfóliá) - súbor prác
 žiaka, ktoré vypovedajú o jeho výkone,
14. analýzou výsledkov rôznych činností žiaka,
15. konzultáciami s ostatnými pedagogickými zamestnancami a podľa potreby s od-
 bornými zamestnancami zariadenia výchovného poradenstva a prevencie,
 všeobecného lekára pre deti a dorast, najmä u žiaka s trvalejšími psychickými
 a zdravotnými ťažkosťami a poruchami,
16. rozhovormi so žiakom a so zákonným zástupcom žiaka.

	1. Vo výchovno-vzdelávacom procese učitelia uskutočňujú priebežné a súhrnné hodnotenie.
	a) **Priebežné hodnotenie** uplatňujeme pri hodnotení čiastkových výsledkov a prejavov žiaka a má hlavne motivačný charakter.
	Pri priebežnom hodnotení učitelia zohľadňujú individuálne osobitosti žiakov, prihliadajú na ich momentálnu psychickú a fyzickú disponovanosť, na celkový zdravotný stav žiakov, aj nato, že žiaci mohli v priebehu klasifikačného obdobia zakolísať v učebných výkonoch aj pre inú indispozíciu.
	b) **Celkové hodnotenie** žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.
	Pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. ***Stupeň prospechu sa neurčuje na základe priemeru klasifikácie za príslušné obdobie.*** 2
	2. Vyučujúci jednotlivých predmetov budú informovať triednych učiteľov o stave hodnotenia žiakov príslušnej triedy. Upozornia najmä na prípady zaostávania prospechu žiakov a nedostatky v ich správaní. Triedni učitelia predložia súhrnnú informáciu o  hodnotení žiakov svojej triedy na zasadnutí PR a v prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informujú zákonného zástupcu žiaka.
	3. Za hodnotenie vyučovacieho predmetu je zodpovedný učiteľ konkrétneho predmetu.
	Hodnotí podľa kritérií uvedených v tomto dokumente, s ktorými zoznámi žiakov preukázateľným spôsobom na začiatku školského roka.
	4. Učiteľ oznamuje žiakovi výsledok každého  hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.
	5. Učiteľ vedie evidenciu o každej klasifikácii a hodnotení žiaka v elektronickej žiackej knižke a v žiackej knižke, ktorú je žiak povinný predložiť učiteľovi k zápisu známky alebo slovného hodnotenia. Učiteľ nezodpovedá za to ak žiak nepredloží žiacku knižku k zápisu klasifikácie alebo hodnotenia. Toto zapíše dodatočne na po-žiadanie žiaka. Prípady častého zabúdania žiackej knižky oznámi vyučujúci triednemu učiteľovi a ten následne upovedomí zákonných zástupcov žiaka.
	V priebehu školského roka zaznamenáva výsledky žiaka a jeho prejavy najmä preto, aby mohol žiakovi poskytovať spätnú väzbu a usmerňovať výchovno-vzdelávací proces žiaka v  zmysle jeho možností rozvoja a informovať zákonných zástupcov žiaka. Zákonní zástupcovia majú možnosť informovať sa o prospechu a správaní svojho dieťaťa a osobne po vzájomnej dohode s vyučujúcim v  mimovyučovacom čase, prípadne v čase plánovaných rodičovských konzultácií.
	6. Žiak je skúšaný ústne, písomne alebo prakticky v polročnom hodnotiacom období najmenej dvakrát z predmetu, ktorý sa vyučuje 1-2 hod. týždenne a najmenej trikrát z predmetu, ktorý sa vyučuje 3 a viac hodín v týždni. V polročnom hodnotiacom období musí byť aspoň jedna skúška ústna pred triedou, s výnimkou žiakov so ŠVV potrebami.
	7. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka. V spolupráci so žiakom a triednym učiteľom rozhodne o tom, ktoré práce budú zaradené do portfólia žiaka.
	8. V jednom dni môže žiak robiť len jednu skúšku , ktorá má trvať viac ako 25 minút.
	9. Podkladom pre celkové hodnotenie vyučovacieho predmetu sú:
		1. známky alebo slovné hodnotenie za ústne odpovede,
		2. známky alebo slovné hodnotenie za písomné práce, didaktické testy, grafické práce,
		 praktické práce, pohybové činnosti,
		3. posúdenie prejavov žiaka podľa čl. 2, ods. 7-11 tohto predpisu

 3

* 1. Hodnotenie žiaka v náhradnom termíne je možné na základe rozhodnutia riaditeľky školy po prerokovaní v PR pre závažné objektívne príčiny, ktorými sú najmä zdravotné dôvody. Žiak môže byť klasifikovaný v náhradnom termíne, ak v predmete, ktorý sa vyučuje 1 hodinu týždenne vymešká 30% odučených hodín a v predmetoch s  vyššou týždennou časovou dotáciou 50% odučených hodín aj z iných ako zdravotných dôvodov.
	2. Prospech žiaka v jednotlivých vyučovacích predmetoch pre prvý ročník až štvrtý ročník sa klasifikuje týmito stupňami:

 1 – výborný,

 2 – chválitebný,

 3 – dobrý,

1. – dostatočný,

 5 – nedostatočný.

Kritéria hodnotenia

**Stupeň 1 (výborný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny prejav je správny, výstižný. Výsledky jeho činností sú kvalitné až originálne. Žiak má na jednotku samostatne, plynule vysvetliť tvrdenia – riešenia, preukázať pochopenie vzájomných súvislostí dejov a javov, uplatňovať medzipredmetové vzťahy opisom a rozprávaním.

**Stupeň 2 (chválitebný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny prejav má občas nedostatky v správnosti, presnosti a výstižnosti. Výsledky jeho činností sú kvalitné, bez väčších nedostatkov. Ak je pri odpovedi potrebné, aby učiteľ kládol žiakovi pomocné otázky a on vie na ne odpovedať kladne je klasifikovaný dvojkou.

**Stupeň3(dobrý)**Žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom prejave má častejšie nedostatky v správnosti, presnosti, výstižnosti. Výsledky jeho činností sú menej kvalitné. Ak na časť otázok nevie odpovedať ani vysvetliť podstatné javy, je hodnotený trojkou.

**Stupeň 4 (dostatočný)**

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly. Vážne nedostatky dokáže žiak s pomocou učiteľa opraviť. Štvorkou je žiak hodnotený, ak prejavuje závažné nedostatky a medzery v základných vedomostiach, ktoré dokáže korigovať len s pomocou učiteľa.

 4

**Stupeň 5 (nedostatočný)**

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny prejav je nesprávny, nepresný. Kvalita výsledkov jeho činností je na nízkej úrovni. Vážne nedostatky nedokáže opraviť ani s pomocou učiteľa. Pätku žiak dostane, keď prejavuje závažné nevedomosti, svoje chyby nedokáže odstrániť ani s pomocou učiteľa.

Celkové hodnotenie žiaka sa klasifikuje týmito stupňami:

 • Celkové hodnotenie žiaka prvého ročníka až štvrtého ročníka základnej školy sa na konci prvého polroka a druhého polroka na vysvedčení vyjadruje:

 a) prospel (a) s vyznamenaním

 b) prospel(a) veľmi dobre

c) prospel (a)

d) neprospel(a)

**Žiak prospel s vyznamenaním**, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

**Žiak prospel veľmi dobre**, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.

**Žiak prospel**, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

**Žiak neprospel**, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Žiakovi, ktorý je v niektorom vyučovacom predmete **neklasifikovaný (nehodnotený),** sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

- aktívne absolvoval, ak sa žiak na vyučovaní vyučovacieho predmetu aktívne zúčastňoval,

- absolvoval, ak sa žiak na vyučovaní vyučovacieho predmetu ospravedlnene nezúčastňoval alebo bol prítomný a zo závažných dôvodov nepracoval ,

- alebo neabsolvoval, ak žiak na vyučovaní vyučovacieho predmetu nepracoval alebo sa
neospravedlnene vyučovania nezúčastňoval .

 5

24)Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

Stupeň 1 (veľmi dobré)

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)

Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

 6

**3. Systém hodnotenia a klasifikácie jednotlivých predmetov**

**A. Systém hodnotenie prospechu pre I. stupeň - (ISCED 1)**

Skratky používané pre jednotlivé predmety 1. stupňa:

SJL - slovenský jazyk a literatúra

ANJ - anglický jazyk

ZBN - zábavná angličtina

MAT - matematika

INF - informatika

PDA - prírodoveda

PVO - prvouka

PJH - poznaj a chráň

VLA - vlastiveda

NBV - náboženská výchova

PVC - pracovné vyučovanie

DAC - domov a práca

HUV - hudobná výchova

VYV - výtvarná výchova

TSV - telesná a športová výchova

Prehľad o spôsobe hodnotenia konkrétnych predmetov v jednotlivých ročníkoch:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Roč. | SJL | ANJ | ZBN | MAT | INF | PDA | PVO | PJH | VLA | NBV | PVC | DAC | HUV | VYV | TSV |
| 1. | K |  | N | K |  |  | K |  |  | N |  |  | N | K | N |
| 2. | K |  | N | K |  |  | K |  |  | N |  | K | N | K | N |
| 3. | K | K |  | K | K | K |  | K | K | N | K |  | N | K | N |
| 4. | K | K |  | K | K | K |  |  | K | N | K |  | N | K | N |

K-klasifikácia N – nehodnotené ( aktívne absolvoval/a – absovoval /a - neabsolvoval/a)

K-klasifikácia

Metódy, formy a prostriedky získavania podkladov na hodnotenie **výchovno-vzdelávacích** výsledkov žiakov:

* sústavné sledovanie výkonu a pripravenosti žiaka na vyučovanie
* počas celého roka priebežne hodnotiť známkou alebo pochvalou aktivitu žiakov na hodinách,
* prácu na dobrovoľných úlohách, tvorivosť a vlastné námety žiakov na spestrenie vyučovacích hodín

 7

**Predmet: Slovenský jazyk a literatúra Spôsob hodnotenia: klasifikácia**

Klasifikačná stupnica pre písanie diktátov v 1. – 4. ročníku

|  |  |
| --- | --- |
| Známka | Počet chýb |
| 1 | 0 – 1 |
| 2 | 2 – 4 |
| 3 | 5 – 7 |
| 4 | 8 – 10 |
| 5 | 11 a viac |

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 75 % |
| 3 | 74 – 50 % |
| 4 | 49 – 30 % |
| 5 | 29 % a menej |

**1. ročník**

V [prvom ročníku](http://www.statpedu.sk/sites/default/files/dokumenty/inovovany-statny-vzdelavaci-program/sjl_pv_2014.pdf) by mali žiaci písať jeden kontrolný diktát, ktorý je zameraný na opakovanie učiva z 1. ročníka ZŠ. Predtým, než prváci napíšu kontrolný diktát, píšu veľké množstvo nácvičných diktátov a pravopisných cvičení, ktoré majú väčšinou zábavnú formu.

* počet slov v diktáte: 10 – 12
* 3 diktáty (slabiky, slová, vety) založiť do osobného portfólia žiaka

Počas celého roka hodnotiť:

* odpis písaného textu a prepis tlačeného textu podľa potreby,
* od druhého polroka priebežne zaraďovať pracovné listy zamerané na čítanie s porozumením minimálne 3 PL (jeden založiť do osobného portfólia žiaka), PL hodnotiť známkou s prihliadnutím k individualitám žiaka,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný min. 4-krát.

**2. ročník**

**Zameranie diktátov:**

1. Opakovanie učiva z 1. ročníka ZŠ

2. Hláska a písmeno (ch, dz, dž)

3. Samohláska ä

4. Dvojhlásky

5. Tvrdé spoluhlásky

6. Opakovanie učiva za 1. polrok

7. Mäkké spoluhlásky

8. Slabiky di, ti, ni, li, de, te, ne, le

9. Druhy viet

10. Opakovanie učiva z 2. ročníka

* počet slov v diktáte: 20 (maximálne 30)

Počas roka podľa potreby zaraďovať:

* pravopisné cvičenia, hodnotiť stupnicou pre písanie diktátov,
* odpisy a prepisy textov, hodnotiť stupnicou pre písanie diktátov,

 8

* vypracovať minimálne dva PL zamerané na gramatické učivo, hodnotiť stupnicou pre písanie kontrolných prác,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný minimálne 4-krát,
* pracovné listy zamerané na čítanie s porozumením – hodnotiť známkou s prihliadnutím k individualitám žiaka.

**3. ročník**

**Zameranie diktátov:**

1. Opakovanie učiva z 2. ročníka ZŠ

2. Slová s l, ĺ, r, ŕ

3. Vybrané slová po b

4. Vybrané slová po m

5. Vybrané slová po p

6. Vybrané slová po r

7. Vybrané slová po s

8. Vybrané slová po v, z

9. Veľké začiatočné písmená

10. Opakovanie učiva z 3. ročníka ZŠ

* počet slov v diktáte: 30 (maximálne 40)

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,
* pravopisné cvičenia, zaradiť podľa potreby, hodnotiť stupnicou pre písanie diktátov,
* napísať 1 slohovú prácu (opis predmetu), hodnotiť známkou (vystihnutie hlavných znakov, zachovanie postupnosti, práca podľa osnovy),
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu (umelecký a náučný text).

**4. ročník**

**Zameranie diktátov:**

1. Opakovanie učiva z 3. ročníka ZŠ

2. Vybrané slová po b, m

3. Vybrané slová po p, r

4. Vybrané slová po s, v, z

5. Spodobovanie

6. Opakovanie učiva za 1. polrok

7. Vlastné podstatné mená

8. Ohybné slovné druhy

9. Neohybné slovné druhy

10. Opakovanie učiva zo 4. ročníka ZŠ

* počet slov v diktáte: 40 ( maximálne 50)

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,

 9

* pravopisné cvičenia, zaradiť podľa potreby, hodnotiť stupnicou pre písanie diktátov,
* sloh – 1-krát hodnotiť verbálny prejav – reprodukcia udalosti zo života detí (dodržanie časovej postupnosti, tvorenie jednoduchých viet)

1 – krát hodnotiť písomný prejav – opis osoby (vystihnutie vonkajších znakov osoby, snaha o vystihnutie charakterových vlastností),

* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, tempo čítania, melódiu vety) minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu(umelecký a náučný text).

**Predmet: Matematika Spôsob hodnotenia: klasifikácia**

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 75 % |
| 3 | 74 – 50 % |
| 4 | 49 – 30 % |
| 5 | 29 % a menej |

Hodnotenie slovných úloh: jednoduchá slovná úloha – 3 body , zložená slovná úloha – 4 body

**1. ročník**

|  |  |
| --- | --- |
| Písomná práca č. | Zameranie |
| 1 | Numerácia v prvej desiatke |
| 2 | Numerácia v druhej desiatke |
| 3 | Opakovanie celoročného učiva |

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

Zameranie: porovnávanie čísel, číselný rad, numerácia, sčítanie a odčítanie, slovné úlohy, rozklad čísel.

**2. ročník**

|  |  |
| --- | --- |
| Písomná práca č. | Zameranie |
| 1 | Sčítanie a odčítanie do 20 s prechodom cez 10 |
| 2 | Sčítanie a odčítanie do 100 bez prechodu cez 10 |
| 3 | Sčítanie a odčítanie do 100 s prechodom cez 10 |

Do všetkých písomných prác zaraďovať učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

 10

**3. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore do 20 |
| 2 | Sčítanie a odčítanie v obore prirodzených čísel do 10 000 |
| 3 | Opakovanie celoročného učiva |

Do všetkých písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**4. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore násobilky |
| 2 | Sčítanie a odčítanie v obore prirodzených čísel do 10 000 |
| 3 | Opakovanie celoročného učiva |

Do všetkých písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**Predmet: Anglický jazyk Spôsob hodnotenia: klasifikácia**

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

**3. ročník:**

Počas roka hodnotiť:

* 1-krát čítanie jednoduchých viet alebo krátkeho textu,
* minimálne 3 krátke samostatné práce zo slovnej zásoby,
* projekt na tému „Moja rodina“ (spracovanie projektu, prezentácia projektu).

**4. ročník:**

Počas roka hodnotiť:

* 2-krát čítanie krátkeho textu,
* 2-krát projekt na tému jedlo, môj priateľ(spracovanie projektu, prezentácia projektu),
* 6-krát krátke samostatné práce zo slovnej zásoby,
* 1 pracovný list, ktorý bude vložený do osobného portfólia žiaka.

 11

**Predmet: Prírodoveda Spôsob hodnotenia: klasifikácia**

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 2 referáty alebo projekty |

Kritériá hodnotenia projektov alebo referátov:

- obsah, grafické spracovanie, nápaditosť, prezentácia

**Predmet: Prvouka, Spôsob hodnotenia: klasifikácia**

|  |
| --- |
| **1. a 2. ročník** (minimálne) |
| 2-krát písomná práca |
| 2-krát ústna odpoveď |
| 2x projekty |

Žiak voľne rozpráva prebraté učivo, odpovedá na otázky kladené učiteľom. Hodnotí sa úprava zošita, grafický prejav žiaka. Samostatne pracuje na tvorbe projektu. Vytvára si kladný vzťah k predmetu.

Kritériá hodnotenia projektov alebo referátov:

- obsah, grafické spracovanie, nápaditosť, prezentácia

**Predmet: Poznaj a chráň Spôsob hodnotenia: klasifikácia**

|  |
| --- |
| **3. ročník** (minimálne) |
| 2-krát písomná práca |
| 2-krát ústna odpoveď |
| 2 x projekt |

Žiak voľne rozpráva prebraté učivo, odpovedá na otázky kladené učiteľom. Hodnotí sa úprava zošita, grafický prejav žiaka. Samostatne pracuje na tvorbe projektu. Vytvára si kladný vzťah k predmetu.

Kritériá hodnotenia projektov alebo referátov:

- obsah, grafické spracovanie, nápaditosť, prezentácia

**Predmet: Vlastiveda Spôsob hodnotenia: klasifikácia**

Predmet hodnotenia: priebežne sa hodnotí:

- vzťah a prístup k predmetu, schopnosť samostatne odpovedať, aktivita na vyučovaní

- orientácia na mape - písomné práce na záver tematického celku

- hodnotenie projektových úloh

 12

Predmet kontroly:

- dosiahnuté vedomosti, zručnosti a osvojené základné poznatky stanovené výkonovou časťou vzdelávacieho štandardu

Metódy a formy kontroly:

kontrola verbálnych, písomných a grafických prejavov žiaka

Nástroje:

- písomné práce, testy, ústna odpoveď, aktivita žiaka, tvorba projektov, práca s mapou

Kritéria hodnotenia:

Hodnotenie zamerané na funkčnú gramotnosť v oblastiach:

Čitateľskej gramotnosti–čítať s porozumením odborný text, vyberať z neho informácie, triediť ich, využívať, prezentovať. Získavať údaje z plánov, obrázkov, fotografií, internetu, mapy. Prírodovednej gramotnosti–objavovanie, pozorovanie a vysvetľovanie prírodných dejov. Kultúrnej gramotnosti–záujem o kultúrne tradície svojho regiónu a Slovenska.

Ústne odpovede sú vo všetkých ročníkoch hodnotené známkou, doplnené slovným komentárom.

Pri hodnotení sa treba zamerať najmä na hodnotenie stupňa spracovania informácií, využívanie IKT a tvorbu projektov. Treba hodnotiť u žiakov činnostné zložky, najmä na prácu s mapou a inými pomôckami. Okrem hodnotenia známkou využívame aj slovné hodnotenie a sebahodnotenie, ktoré zohľadňuje schopnosti žiakov, postoje k školskej práci, nasadenie, aktivitu, individuálne správanie, prístup k predmetu. Volíme pozitívny prístup a vhodnú formu motivácie. Preferujeme skôr čítanú a hovorenú reč, pred písomnou podobou. Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice - 1, 2, 3, 4, 5

1. Písomné práce sú klasifikované známkou podľa percentuálnej stupnice

2. Ústne odpovede sú klasifikované známkou.

3. Výborné výkony žiaka (praktické zručnosti pri pokusoch, teoretické vedomosti, aktivitu..) na hodine učiteľ hodnotí známkou alebo slovne, motivačnou pochvalou

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 1 referát alebo projekt |

Kritériá hodnotenia projektov alebo referátov:

* obsah, grafické spracovanie, nápaditosť, prezentácia.

 13

**Predmet: Výtvarná výchova Spôsob hodnotenia: klasifikácia**

Každému žiakovi ohodnotiť minimálne 4 práce za polrok. Hodnotenie má predovšetkým pozitívne motivovať žiaka a má brať ohľad na jeho schopnosti, nadanie, ambície a vkus.

Kritériá hodnotenia: - zvládnutie výtvarnej techniky,

 - originalita prevedenia,

 - snaha,

 - prístup k práci,

 - osobnostné predpoklady,

 - umelecký dojem,

 - prístup k plneniu povinností (nosenie pomôcok),

 **-** vytrvalosť, vynakladanie úsilia, schopnosť dokončiť prácu.

Na záver školského roka si žiaci na základe sebahodnotenia vyberú prácu, ktorú pokladajú za najvydarenejšiu. Tá bude založená do osobného portfólia žiaka.

**Predmet: Informatika Spôsob hodnotenia: klasifikácia**

Žiak je hodnotený za zvládnutie zadanej úlohy najmenej 4-krát počas polroka.

Kritériá hodnotenia: - osvojenie základných zručností v používaní počítača

 - samostatnosť

 - miera učiteľovej pomoci

V každom ročníku zaradiť do osobného portfólia žiaka jednu prácu v tlačenej podobe.

**Predmet: Pracovné vyučovanie Spôsob hodnotenia: klasifikácia**

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce. Žiak je hodnotený za zvládnutie zadanej úlohy najmenej 4-krát počas polroka.

Kritériá hodnotenia:

* osvojenie základných pracovných zručností a návykov z rôznych pracovných oblastiach,
* organizácia a plánovania práce a používanie vhodných nástrojov, náradia a pomôcok pri práci,
* vytrvalosť a sústavnosť pri plnení zadaných úloh,
* uplatňovanie tvorivosti .a vlastných nápadov pri pracovnej činnosti a vynakladanie úsilia na dosiahnutie kvalitného výsledku,
* vzťah k práci človeka, technike a životnému prostrediu.

 14

**Predmet: Domov a práca Spôsob hodnotenia: klasifikácia**

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce. Žiak je hodnotený za zvládnutie zadanej úlohy najmenej 4-krát počas polroka.

Kritériá hodnotenia:

* osvojenie základných pracovných zručností a návykov z rôznych pracovných oblastiach,
* organizácia a plánovania práce a používanie vhodných nástrojov, náradia a pomôcok pri práci,
* vytrvalosť a sústavnosť pri plnení zadaných úloh,
* vzťah k práci človeka, technike a životnému prostrediu

**Predmet: Náboženská výchova 1.-4.roč. Spôsob hodnotenia: nehodnotené**

**Predmet: Zábavná angličtina 1.-2.roč. Spôsob hodnotenia: nehodnotené**

**Predmet: Telesná výchova 1.-4. roč. Spôsob hodnotenia: nehodnotené**

**Predmet: Hudobná výchova 1.-4. roč. Spôsob hodnotenia: nehodnotené**

**B) Systém hodnotenia správania**

**1)** Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

Stupeň 1 (veľmi dobré)

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)

Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

 15

2) V rámci priebežného hodnotenia správania žiakov budeme využívať výchovné opatrenia
 na posilnenie disciplíny:

 - ústna/písomná pochvala TU
 - ústna/písomná pochvala RŠ – pred triedou
 - pred celou školou
 - napomenutie TU
 - pokarhanie TU

 - pokarhanie RŠ

3) Pozitívne aj negatívne prejavy správania sa priebežne zapisujú  v žiackej knižke.

4) Udeleniu napomenutia alebo pokarhania predchádza prerokovanie v PR a preukázateľné
 informovanie zákonného zástupcu o problémoch v správaní žiaka.

V Dlhých Strážach 5. 9. 2022 Mgr. Slavomíra Maršálková

 riaditeľka ZŠ

 16

Základná škola Dlhé Stráže

**Oboznámenie so smernicou č. 2 /2022 – Systém hodnotenia žiakov**

|  |  |  |
| --- | --- | --- |
| Meno zamestnanca | Dátum | Podpis zamestnanca |
| Mgr. S. Maršálková |  |  |
| Mgr. H. Richtarčíková |  |  |
| Mgr. A. Homzová |  |  |
| Mgr. M. Jurčíková |  |  |
| Mgr. N. Švedová |  |  |
| Mgr. A. Kováčová |  |  |